**Príloha č. 3 k Výzve na predkladanie ponúk č. NZ 2017**

**Zmluva na dodanie tovaru a poskytnutie služieb**

uzavretá v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Článok I.**

**Zmluvné strany**

**obchodné meno/názov: .........................................................**

**sídlo/miesto podnikania: .........................................................**

**štatutárny orgán: .........................................................**

**vecne zodpovedný: .........................................................**

**IČO: .........................................................**

**IČ DPH: .........................................................**

**DIČ: .........................................................**

**bankové spojenie: .........................................................**

**IBAN: .........................................................**

**BIC kód: .........................................................**

**Zapísaný v OR / ŽR: .........................................................**

**Kontakt – tel., e-mail: .........................................................**

(ďalej ako „**dodávateľ**“)

**a**

**názov: Slovenská inovačná a energetická agentúra**

**sídlo:** Bajkalská 27, 827 99 Bratislava

**štatutárny orgán:** JUDr. Svetlana Gavorová, generálna riaditeľka

**vecne zodpovedný:** Simona Géhriová

**IČO:**  00002801

**IČ DPH:** SK2020877749

**DIČ:** 2020877749

**bankové spojenie:** Štátna pokladnica

**IBAN:** SK6581800000007000062596

**BIC kód:** SPSRSKBA

**právna forma:** štátna príspevková organizácia zriadená rozhodnutím ministra hospodárstva SR č. 63/1999 s účinnosťou od 1.5.1999 v znenínadväzujúcich rozhodnutí

**kontakt – tel., e-mail:** tel.:0948 238 099

e-mail: [simona.gehriova@siea.gov.sk](mailto:simona.gehriova@siea.gov.sk)

(ďalej ako **„objednávateľ“**)

(ďalej spolu aj „**zmluvné strany**“ alebo osobitne „**zmluvná strana**“)

**Preambula**

1. Táto zmluva na dodanie tovaru a poskytnutie služieb (ďalej len „zmluva“) je výsledkom verejného obstarávania na dodanie tovaru a poskytnutie služieb uskutočneného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní). Na obstaranie predmetu tejto zmluvy bol použitý postup zadávania zákazky podľa § 117 zákona o verejnom obstarávaní, ktorý vyhlásil objednávateľ pod číslom NZ 2017.
2. Dodávateľ vyhlasuje, že
3. sa oboznámil a preskúmal všetky podmienky a okolnosti súvisiace s realizáciou predmetu tejto zmluvy,
4. predmet zmluvy je mu jasný a na základe svojej odbornej spôsobilosti, technického vybavenia a personálu, ktorý má k dispozícií, je schopný ho vykonať riadne, kompletne a na požadovanej odbornej úrovni v súlade s touto zmluvou a všeobecne záväznými právnymi predpismi.

**Článok II.**

**Predmet zmluvy**

1. Dodávateľ sa zaväzuje pre objednávateľa dodať GPS monitorovacie zostavy ( ďalej aj „tovar“), vykonať inštaláciu GPS monitorovacej zostavy do 10 osobných motorových vozidiel objednávateľa a poskytovať služby GPS monitorovania (ďalej len „služby“) všetko bližšie špecifikované v Prílohe č. 2 tejto zmluvy.
2. Dodávateľ sa zaväzuje poskytovať servis GPS monitorovacieho zariadenia počas trvania záručnej doby v rámci územia Slovenskej republiky do 2 pracovných dní. Náklady s tým spojené (napr. práca technika, kilometrovné) znáša počas trvania záručnej doby dodávateľ.
3. Dodávateľ sa zaväzuje poskytnúť objednávateľovi dve bezodplatné úvodné školenia pre minimálne 15 zamestnancov a následne jedno školenie počas každého kalendárneho roku trvania tejto zmluvy a jej prípadných dodatkov. V prípade aktualizácie predmetu zákazky sa dodávateľ zaväzuje vykonať doplňujúce školenie pre minimálne 15 zamestnancov.
4. Dodávateľ sa zaväzuje v prípade havárie alebo obmeny vozidla vykonať prípadnú remontáž zaradenia na náklady objednávateľa.
5. Objednávateľ sa na základe tejto zmluvy zaväzuje zaplatiť dodávateľovi kúpnu cenu za predaj, montáž, prevádzku a inštaláciu GPS monitorovacej zostavy do osobného motorového vozidla a mesačné platby za poskytovanie služieb GPS monitorovania po dobu 48 mesiacov, v prípade opcie na ďalších 24 mesiacoch podľa podmienok uvedených v tejto zmluve. Objednávateľ je tiež povinný poskytnúť dodávateľovi nevyhnutnú súčinnosť potrebnú k splneniu záväzkov dodávateľa podľa tejto zmluvy.

**Článok III.**

**Čas, miesto a spôsob dodania tovaru a poskytnutia služieb**

1. Dodávateľ je povinný dodať dohodnutý tovar na adresu objednávateľa uvedenú v článku I. tejto zmluvy. Prevzatie a odsúhlasenie tovaru bude doložené písomným preberacím protokolom o prevzatí tovaru, podpísaným oboma zmluvnými stranami, v ktorom bude uvedený rozpis dodaného tovaru s uvedením dátumu dodania.
2. Dodávateľ sa zaväzuje dodať objednávateľovi tovar a vykonať inštaláciu GPS monitorovacej zostavy v dohodnutom mieste dodania do 30 dní odo dňa nadobudnutia účinnosti tejto zmluvy, a to v pracovný deň v čase medzi 9.00 - 15.00 hod. Presný deň a hodinu dodania tovaru a vykonania inštalácie GPS monitorovacej zostavy oznámi dodávateľ objednávateľovi písomne (e-mailovou správou) alebo telefonicky aspoň 5 pracovných dní vopred.
3. Objednávateľ sa zaväzuje pristaviť vozidlá dodávateľovi na účel dodania a montáže GPS zariadení vo vopred dohodnutom termíne, ktorý bude predmetom dohody zmluvných strán.
4. Dodávateľ sa zaväzuje dodať objednávateľovi tovar spolu s užívateľskou dokumentáciou a ďalšími dokladmi, ktoré sú potrebné na prevzatie a užívanie tovaru (ďalej len „doklady“). Dodávateľ sa zaväzuje odovzdať objednávateľovi doklady pri dodaní tovaru.

**Článok IV.**

**Cena za predmet zmluvy a platobné podmienky**

1. Kúpna cena za predmet zmluvy (ďalej aj ako „cena“) bola stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov v celkovej výške ........ EUR s DPH.
2. Zmluvné strany sa dohodli, že dohodnutá kúpna cena za tovar a jeho inštaláciu bude objednávateľom uhradená na základe faktúry, ktorú je dodávateľ oprávnený vystaviť po dodaní tovaru a podpísaní preberacieho protokolu zo strany oprávneného zástupcu dodávateľa a objednávateľa. Lehota splatnosti faktúry podľa tejto zmluvy je 30 dní odo dňa jej doručenia objednávateľovi.
3. Cena za poskytovanie služieb GPS monitorovania je splatná mesačne pozadu na základe faktúry vystavenej dodávateľom a doručenej objednávateľovi počas doby trvania tejto zmluvy a jej prípadných dodatkov. Splatnosť faktúry je 30 dní odo dňa jej doručenia objednávateľovi.
4. Podrobná špecifikácia ceny za predmet zmluvy tvorí Prílohu č. 1 tejto zmluvy.
5. Cena za predmet zmluvy podľa bodu 1. tohto článku je cena konečná a nie je možné ju zvýšiť. Táto kúpna cena zahŕňa cenu tovaru vrátane ceny za poskytnutie súvisiacich služieb, ako aj všetky ostatné náklady súvisiace s dodaním tovaru objednávateľovi, najmä dodanie tovaru vrátane odvozu obalov.
6. Dodávateľ berie na vedomie, že objednávateľ neposkytuje preddavok ani zálohovú platbu na predmet kúpy.
7. Objednávateľ uhradí dohodnutú kúpnu cenu za predmet zmluvy na základe faktúry vystavenej dodávateľom, ktorá musí spĺňať všetky náležitosti účtovného odkladu v zmysle platných právnych predpisov, pričom prílohou faktúry musí byť preberací protokol podpísaný oprávneným zástupcom dodávateľa a objednávateľa. V opačnom prípade má objednávateľ právo faktúru vrátiť dodávateľovi na doplnenie alebo opravu. Nová lehota splatnosti faktúry začína plynúť od doručenia opravnej alebo doplnenej faktúry objednávateľovi. Po dobu vybavovania reklamácie faktúry uplatnenej objednávateľom nie je objednávateľ v omeškaní s úhradou fakturovanej sumy a dodávateľ nemá nárok na úhradu úroku z omeškania v zmysle čl. VII bod 2. tejto zmluvy.
8. Úhrada faktúry sa vykoná bezhotovostným prevodom na účet dodávateľa.
9. Kúpna cena za predmet zmluvy sa považuje za uhradenú dňom jej pripísania na účet dodávateľa.
10. V prípade, ak dodávateľ ku dňu podpisu tejto zmluvy nie je platiteľom DPH, avšak po jej podpísaní sa ním stane, nemá nárok na zvýšenie ceny tovaru o hodnotu DPH.

**Článok V.**

**Prechod vlastníckeho práva a nebezpečenstva škody**

1. Okamihom prevzatia tovaru objednávateľom na základe preberacieho protokolu prechádza na objednávateľa nebezpečenstvo škody na tovare, ako aj vlastnícke právo.

**Článok VI.**

**Zodpovednosť za vady, záručná doba**

1. Dodávateľ v plnom rozsahu zodpovedá za dodržanie špecifikácie predmetu zmluvy uvedenej v Prílohe č. 2 tejto zmluvy, ďalej za kvalitu, akosť a riadne dodanie predmetu zmluvy.
2. Dodávateľ zodpovedá za vady, ktoré má dodaný tovar v okamihu odovzdania tovaru objednávateľovi a za vady, ktoré sa vyskytnú po prevzatí tovaru v záručnej dobe.
3. Dodávateľ zodpovedá za vady služieb spočívajúce v nedostatočnom rozsahu poskytnutých služieb a/alebo nedostatočnej kvalite poskytnutých služieb.
4. Dodávateľ poskytuje na dodaný predmet tejto zmluvy záruku po dobu 48 mesiacov.
5. Záručná doba začína plynúť dňom podpísania preberacieho protokolu o prevzatí predmetu zmluvy oprávnenými zástupcami oboch zmluvných strán.
6. Plynutie záručnej doby sa preruší dňom uplatnenia práva objednávateľa na odstránenie vád, a to doručením písomnej (vrátane e-mailu) reklamácie dodávateľovi. Záručná doba plynie ďalej po odstránení vady nasledujúcim dňom po podpísaní písomného protokolu o vyriešení reklamácie oboma zmluvnými stranami.
7. Objednávateľ je povinný vady tovaru (zjavné alebo skryté) bez zbytočného odkladu po ich zistení dodávateľovi písomne oznámiť najneskôr však do uplynutia záručnej doby; inak právo zo zodpovednosti za tieto vady zaniká. V oznámení o vadách tovaru musí objednávateľ vady špecifikovať a uviesť, aký nárok z vád uplatňuje.
8. Dodávateľ sa zaväzuje zistené vady odstrániť na vlastné náklady, a to bez zbytočného odkladu, najneskôr však do piatich dní od doručenia oznámenia o vadách alebo vo výnimočných prípadoch v inej lehote písomne dohodnutej medzi zmluvnými stranami, inak je objednávateľ oprávnený od zmluvy odstúpiť.
9. V prípade neodstránenia vady reklamovaného tovaru v lehote podľa článku VI bod 7. tejto zmluvy, je dodávateľ povinný zaplatiť objednávateľovi zmluvnú pokutu vo výške 0,05 % z ceny tovaru (vrátane DPH), vo vzťahu ku ktorému bola uplatnená reklamácia, a to za každý aj začatý deň omeškania, a to odo dňa omeškania až do vybavenia reklamácie odstránením reklamovanej vady tovaru.
10. Dodávateľ nezodpovedá za vady tovaru, ktoré preukázateľne vznikli v dôsledku nasledovných skutočností:
11. tovar bol používaný v rozpore s podmienkami uvádzanými výrobcom v dokladoch odovzdaných objednávateľovi zo strany dodávateľa,
12. tovar bol poškodený požiarom, výbuchom, zatopením alebo inou živelnou udalosťou.
13. Dodávateľ nezodpovedá za vady poskytnutých služieb, o ktorých objednávateľ v čase poskytnutia služby vedel alebo s prihliadnutím na okolnosti, za ktorých bola služba poskytnutá, musel vedieť a on svojím konaním takéto poskytnutie služby akceptoval.
14. V ostatných prípadoch neupravených touto zmluvou sa zmluvné strany budú riadiť ustanoveniami § 422 a nasl. Obchodného zákonníka.

**Článok VII.**

**Sankcie**

1. V prípade omeškania dodávateľa s dodaním tovaru alebo poskytnutím služby podľa prvej vety čl. II bod 2 tejto zmluvy, má objednávateľ voči dodávateľovi nárok na zmluvnú pokutu vo výške 0,05 % z celkovej ceny tovaru (vrátane DPH), s dodaním ktorého je dodávateľ v omeškaní alebo poskytnutím služby, a to za každý aj začatý deň omeškania, a to odo dňa omeškania až do doby dodania tovaru.
2. V prípade omeškania objednávateľa s úhradou faktúry má dodávateľ právo fakturovať objednávateľovi úrok z omeškania vo výške 0,05 % z dlžnej sumy za každý deň omeškania.
3. Zaplatením zmluvnej pokuty nie je dotknutý nárok objednávateľa na náhradu škody a jeho právo odstúpiť od tejto zmluvy.
4. Uplatnením zmluvnej pokuty nie je dotknutý nárok poškodenej zmluvnej strany na náhradu škody presahujúcej zmluvnú pokutu.

**Článok VIII.**

**Zodpovednosť za škody**

1. Dodávateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov okrem prípadov vyššej moci.
2. Pre účely tejto zmluvy sa za vyššiu moc považujú prípady, ktoré nie sú závislé ani ich nemôžu nijak ovplyvniť zmluvné strany, napr. živelné pohromy (požiar, záplavy) a pod.

**Článok IX.**

**Doba platnosti a zánik zmluvy**

1. Zmluva sa uzatvára na dobu trvania 48 mesiacov s možnosťou opcie na 24 mesiacov.
2. Ak objednávateľ najneskôr 3 mesiace pred uplynutím doby trvania tejto zmluvy písomne oznámi dodávateľovi záujem o predĺženie doby trvania tejto zmluvy, je možné zmluvu predĺžiť dodatkom o 24 mesiacov.
3. Dodávateľ je oprávnený písomne odstúpiť od tejto zmluvy v prípade, ak objednávateľ neuhradí dodávateľovi kúpnu cenu za predmet zmluvy do 30 dní po uplynutí dohodnutej lehoty splatnosti.
4. Objednávateľ je oprávnený písomne odstúpiť od tejto zmluvy v prípade:
5. ak je dodávateľ viac ako 30 dní v omeškaní s dodaním tovaru alebo poskytnutím služby podľa čl. II bod 1 tejto zmluvy. Objednávateľ je oprávnený odstúpiť od zmluvy i v ďalších prípadoch stanovených touto zmluvou,
6. vykoná montáž GPS neodborne, t. j. v rozpore s podmienkami dohodnutými v tejto zmluve, pričom musí ísť o vady, na ktoré bol dodávateľ objednávateľom písomne upozornený a ktoré napriek tomuto upozorneniu neodstránil v lehote do 5 pracovných dní odo dňa doručenia upozornenia.
7. Odstúpenie od tejto zmluvy je účinné dňom doručenia písomného oznámenia o odstúpení druhej zmluvnej strane. Odstúpením od zmluvy nie je dotknutý nárok poškodenej zmluvnej strany na náhradu škody (presahujúcu výšku zmluvnej pokuty) a prípadnú zmluvnú pokutu dohodnutú v zmysle tejto zmluvy.
8. V prípade odstúpenia od zmluvy sú zmluvné strany povinné v lehote jedného mesiaca od zániku zmluvy vysporiadať svoje zmluvné záväzky.
9. Zmluvné strany sú oprávnené od zmluvy odstúpiť v prípade podstatného porušenia tejto zmluvy druhou zmluvnou stranou v zmysle ustanovenia § 345 Obchodného zákonníka alebo z dôvodov uvedených v bode 3. a 4. tohto článku zmluvy.
10. Každá zo zmluvných strán je oprávnená túto zmluvu vypovedať aj bez uvedenia dôvodu s výpovednou lehotou 2 mesiace plynúcou od prvého dňa mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
11. Zmluvu možno ukončiť aj písomnou dohodou zmluvných strán, a to ku dňu uvedenému v predmetnej písomnej dohode.

**Článok X.**

**Ostatné ustanovenia**

1. Dodávateľ je povinný strpieť výkon kontroly, auditu a overovania oprávnenými orgánmi a inštitúciami, ktoré budú súvisieť s dodávaným predmetom zákazky a je povinný tiež poskytnúť oprávneným osobám všetku potrebnú súčinnosť.
2. Písomnosti podľa tejto zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od tejto zmluvy a výpoveď tejto zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej zmluvnej strany o prijatí písomnosti (elektronickými prostriedkami alebo faxom), inak sa tieto písomnosti považujú za nedoručené.
3. Písomnosti doručované poštou sa považujú za doručené prevzatím alebo odmietnutím prevzatia zásielky a ak ich niektorý z účastníkov tejto zmluvy neprevezme na adrese uvedenej v tejto zmluve alebo na korešpondenčnej adrese písomne oznámenej účastníkom zmluvy, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.

**Článok XI.**

**Záverečné ustanovenia**

1. Právne vzťahy neupravené touto zmluvou sa spravujú príslušnými ustanoveniami Obchodného zákonníka a ostatnými právnymi predpismi platnými v Slovenskej republike.
2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR kupujúcim v súlade s ustanovením § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v spojení s ustanovením § 47a zákona č. 40/1964 Zb. Občiansky zákonník.
3. Ak bude akékoľvek ustanovenie tejto zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení tejto zmluvy zostane nedotknutá. V takomto prípade sa zmluvné strany tejto zmluvy dohodli, že uzatvoria dodatok k zmluve a  tie ustanovenia, ktoré stratili platnosť alebo sa stali nevymožiteľnými, nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ tejto zmluvy, pri rešpektovaní nových faktov, bez ujmy pre obidvoch účastníkov zmluvy.
4. Zmluvné strany vyhlasujú, že akékoľvek nezhody pri realizácii tejto zmluvy budú prednostne riešené vzájomnými rokovaniami. Pokiaľ sa nedohodnú, obrátia sa na vecne a miestne príslušný súd v Slovenskej republike.
5. Všetky ďalšie zmeny a doplnky tejto zmluvu budú vyhotovené formou písomných očíslovaných dodatkov podpísaných oprávnenými zástupcami účastníkov zmluvy. K návrhom dodatkov sa účastníci zmluvy zaväzujú vyjadriť v lehote 7 dní odo dňa doručenia návrhu dodatku druhému účastníkovi zmluvy.
6. Táto zmluva je vyhotovená v troch rovnopisoch, z ktorých každá má platnosť originálu. Objednávateľ obdrží dva rovnopisy a dodávateľ jeden rovnopis.
7. Túto zmluvu uzatvárajú zmluvné strany slobodne, vážne, určite a zrozumiteľne a na znak súhlasu s jej obsahom pripájajú svoje vlastnoručné podpisy.

V .................... dňa ......................... V Bratislave dňa ..............................

**Zhotoviteľ: Objednávateľ:**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

.......................................................... Slovenská inovačná a energetická agentúra

..................................................... JUDr. Svetlana Gavorová

............................. generálna riaditeľka

Prílohy:

Príloha č. 1: Špecifikácia ceny

Príloha č. 2: Opis predmetu zmluvy

Príloha č. 3: Výpis z obchodného/živnostenského registra